Source: http://docplayer.fi/42646285-Tulvariskien-alustava-arviointi-kiteenjoen-tohmajoen-vesistoalueella.html
Timestamp: 2018-08-20 00:01:05+00:00
Document Index: 1811269

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Tulvariskien alustava arviointi Kiteenjoen- Tohmajoen vesistöalueella - PDF
Download "Tulvariskien alustava arviointi Kiteenjoen- Tohmajoen vesistöalueella"
1 Tulvariskien alustava arviointi Kiteenjoen- Tohmajoen vesistöalueella 2011 Pohjois-Karjalan ELY-keskus
2 Sisällysluettelo 1. TAUSTAA VESISTÖN KUVAUS HYDROLOGIA MAANKÄYTTÖ KULTTUURIPERINTÖ JA SUOJELUALUEET TULVARISKIEN HALLINTAKEINOT ESIINTYNEET TULVAT JA TULVAVAHINGOT MAHDOLLISET TULEVAISUUDEN TULVAT JA TULVARISKIT TULVARISKIALUEET KOKEMUSPERÄINEN TIETO JA TULVAMALLINNUS VAIKEASTI EVAKUOITAVAT KOHTEET JA YHTEISKUNNAN KANNALTA TÄRKEÄT TOIMINNOT TULVARISKI YMPÄRISTÖLLE JA KULTTUURIPERINNÖLLE VESISTÖRAKENTEIDEN AIHEUTTAMA TULVANUHKA TULVARISKIALUEIDEN NIMEÄMINEN LÄHDELUETTELO
3 1. Taustaa Laki tulvariskien hallinnasta (620/2010) ja siihen liittyvä asetus (659/2010) tulivat voimaan kesällä Lain tarkoituksena on vähentää tulvariskejä, ehkäistä ja lieventää tulvista aiheutuvia vahingollisia seurauksia sekä edistää varautumista tulviin. Lain ja asetuksen avulla toimeenpannaan Euroopan unionin tulvadirektiivi (Eurooppa 2007). Lain mukaan tulvariskien alustava arviointi tulee tehdä vuoden 2011 loppuun mennessä. Alustavassa arvioinnissa tarkastellaan vesistöalueita kokonaisuuksina ja tunnistetaan alueet, joilla on merkittävä tulvariski. Niille tulvariskialueille, jotka ovat tulvariskien alustavan arvioinnin perusteella nimetty merkittäviksi, tehdään tulvavaara- ja tulvariskikartat (vuoden 2013 loppuun mennessä) sekä tulvariskien hallintasuunnitelmat (vuoden 2015 loppuun mennessä). Tulvariskien alustava arviointi perustuu käytettävissä olevaan tulvatietoon. Lisäksi arvioinnissa on hyödynnetty mm. korkeusmalliin ja maankäyttötietoihin perustuvaa karkeaa tulvamallinnusta. Tulvariskien alustava arviointi tehdään vesistöaluekohtaisesti; merenrannikolla arviointi tehdään tarkoituksenmukaisesti rajatulle alueelle. Vesistöalueiden ja merenrannikon tulvariskien alustavan arvioinnin tekee ELY-keskus, ja hulevesitulvariskien alustavan arvioinnin tekee kunta. Arvioinnissa kerätään tiedot toteutuneista ja mahdollisista tulevaisuuden tulvista sekä niiden haitallisista vaikutuksista. Laajoja uusia selvityksiä ei tulvariskien alustavan arvioinnin yhteydessä tehdä, vaan arviointi perustuu olemassa olevaan tietoon. Maa- ja metsätalousministeriö nimeää vesistöalueen merkittävät tulvariskialueet ELY-keskuksen ehdotuksesta. Alue, jolla tulvariskien alustavan arvioinnin perusteella todetaan mahdollinen merkittävä tulvariski tai jolla sellaisen riskin voidaan olettaa ilmenevän, nimetään merkittäväksi tulvariskialueeksi (laki tulvariskien hallinnasta, 8 ). Tulvariskin merkittävyyttä arvioitaessa otetaan huomioon alueelliset ja paikalliset olosuhteet, tulvan todennäköisyys sekä seuraavat tulvasta mahdollisesti aiheutuvat yleiseltä kannalta katsoen vahingolliset seuraukset: 1) vahingollinen seuraus ihmisten terveydelle tai turvallisuudelle 2) välttämättömyyspalvelun, kuten vesihuollon, energiahuollon, tietoliikenteen, tieliikenteen tai muun vastaavan toiminnan pitkäaikainen keskeytyminen 3) yhteiskunnan elintärkeitä toimintoja turvaavan taloudellisen toiminnan pitkäaikainen keskeytyminen 4) pitkäkestoinen tai laaja-alainen vahingollinen seuraus ympäristölle 5) korjaamaton vahingollinen seuraus kulttuuriperinnölle Tulvariskien hallintaa koskeva laki edellyttää tulvasuojelutyön edistämistä myös niillä alueilla, joita tässä prosessissa ei nimetä merkittäviksi alueiksi. Tässä raportissa käsitellään myös näitä alueita. Tulvariskien alustavan arvioinnin raportti asetetaan yleisön saataville ja kommentoitavaksi. 3
4 2. Vesistön kuvaus Vuoksen vesienhoitoalueeseen kuuluvan Kiteenjoen-Tohmajoen vesistöalue (vesistöalue nro 2) sijaitsee Pohjois-Karjalassa Kiteen ja Tohmajärven kuntien alueella sekä osittain Venäjän puolella (kuva 1). Vesistöalueen kokonaispinta-ala on noin 1700 km 2, josta Suomen puolella on 767 km 2. Alueen suurimmat järvet ovat Suomen puolella sijaitsevat Kiteenjärvi, Tohmajärvi ja Säynejärvi (taulukko 1). Alueen suurimmat joet Suomen puolella ovat Tohmajoki, Kiteenjoki-Kompsunjoki ja Humalajoki. Kiteenjoen-Tohmajoen vesistöalueen vedet laskevat suoraan Laatokkaan Venäjän puolelle. Vesistöalueen merkittävimmät taajamat ovat Kitee ja Tohmajärvi. Kuva 1. Kiteenjoen-Tohmajoen vesistöalueen sijainti. ( SYKE, Maanmittauslaitos lupa nro 7/MML/10, Pohjois-Karjalan ELY-keskus) 4
5 Kuva 2. Kiteenjoen-Tohmajoen vesistöalue ja alueen kuntarajat. ( SYKE, Maanmittauslaitos lupa nro 7/MML/10, Pohjois-Karjalan ELY-keskus) Taulukko 1. Kiteenjoen-Tohmajoen vesistön suurimmat järvet (> 5 km 2 ) ja joet (valuma-alue > 100 km 2 ). Järvi Pinta-ala Keskisyvyys Kunta [km 2 ] [m] Kiteenjärvi 12,9 2,0 Kitee Tohmajärvi 12,1 3,1 Tohmajärvi Säynejärvi 8,9 6,7 Kitee Joki Valuma-alue [km 2 ] Pituus [km] Kiteenjoki-Kompsunjoki 381,3 10,8 Tohmajoki 241,5 12,3 Humalajoki 134,3 10,1 5
6 2.1. Hydrologia Kiteenjoen-Tohmajoen vesistöalue (02) jakautuu Tohmajoen (02.01) ja Kiteenjoen (02.02) valumaalueisiin (kuva 3), jotka vuorostaan on kumpikin jaettu seitsemään pienempään kolmannen jakovaiheen valuma-alueeseen. Tohmajoen ja Kiteenjoen valuma-alueen pinta-ala-, järvisyysprosentti- ja virtaamatiedot ovat taulukossa 2. Valuma-alueilla on yhteensä kaksi jatkuvaa vedenkorkeuden ja yksi virtaaman mittausasema. Jatkuvat vedenkorkeuden mittausasemat mittaavat Tohmajärven ja Kiteenjärven vedenpinnan korkeutta. Tohmajärvestä tai Kiteenjärvestä lähtevien uomien virtaamatietoja ei mitata jatkuvasti. Taulukko 2. Kiteenjoen-Tohmajoen vesistöalueen tietoja (Vesihallitus 1976). Nimi Vesistötunnus Pinta-ala [km 2 ] Järvisyys (%) Tohmajoen valuma-alue Kiteenjoen valuma-alue Pinta-ala Suomen puolella (km 2 ) Järvisyys Suomen puolella (%) MHQ 1) MQ 1) MNQ 1) ,4 4, ,9 0, ,0 7, ,3 22 4,1 1,1 Taulukko 3. Kiteejärven ja Tohmajärven vedenkorkeuksien keski- ja ääriarvoja (N60+ m). Kiteejärvi ) Tohmajärvi NW 78,79 NW 79,66 MNW 79,14 MNW 79,89 MW 79,40 MW 80,19 MHW 79,90 MHW 80,50 HW 80,32 HW 80,82 1) Havaintoarvot puuttuvat vuosilta MW = keskivedenkorkeus, HW = ylivedenkorkeus, NW = alivedenkorkeus, MHW = keskiylivedenkorkeus, MNW = keskialivedenkorkeus, MQ = keskivirtaama, MHQ = keskiylivirtaama, MNQ = keskialivirtaama Tohmajoen valuma-alueen keskellä sijaitsevaa Tohmajärveä ja valtakunnan rajalla olevaa Rämeenjärveä lukuun ottamatta alueella on vain pieniä lampia. Tohmajärvi on järjestelty vesistö, ja sen vedenkorkeutta säädellään järven luusuassa olevalla järjestelypadolla. Kiteenjoen valuma-alueella Kiteenjoen latvoilla sijaitsevaan Kiteenjärveen vedet tulevat alueen pohjoisosasta Humalajokea pitkin ja idästä Hiidenjokea pitkin. Hiidenjoen yläosalla on Heinäjärvi. Kiteenjärvi laskee Hyypiänjärven ja muutamien pienten lampien kautta Lautakonjärveen, josta edelleen Kangasjärven kautta Venäjän puolelle. Ennen rajaa Kiteenjokeen yhtyvät Säynejärvestä tulevat vedet. Kiteenjoen-Tohmajoen vesistöalue on korkeussuhteiltaan melko vaihteleva, ja ranta-alueet ovat jyrkähköjä. Alue on pääpiirteissään korkeuseroiltaan suurta vaaramaisemaa. Vesistöalueen järvillä ja lammilla on merkittävä virtaamia tasaava vaikutus. Kuvassa 4 on esitetty alueen korkeussuhteet Maanmittauslaitoksen MML10-mallin mukaan. 6
7 Kuva 3. Vesistöalueen 2. jakovaiheen valuma-alueet. ( SYKE, Maanmittauslaitos lupa nro 7/MML/10, Pohjois-Karjalan ELY-keskus) 7
8 Kuva 4. Korkeussuhteet vesistöalueella. ( SYKE, Maanmittauslaitos lupa nro 7/MML/10, Pohjois- Karjalan ELY-keskus) 8
9 2.2. Maankäyttö Vesistöalue on metsämaavaltaista, ja metsät kattavat reilusti yli puolet kokonaispinta-alasta (taulukko 4 ja kuva 5). Maatalousalueita on toiseksi eniten metsäalueiden jälkeen. Vesialueet ja kosteikot muodostavat yhteensä noin kymmenesosan valuma-alueen pinta-alasta. Rakennettujen alueiden pinta-ala on melko pieni. Taulukko 4. Maankäyttö Kiteenjoen-Tohmajoen vesistöalueella Suomen puolella. (Corine 2000) Maankäyttöluokka Pinta-ala [km 2 ] % Rakennetut alueet 36 5 Maatalousalueet Metsät sekä avoimet kankaat ja kalliomaat Kosteikot ja avoimet suot 27 4 Vesialueet 53 7 Kuva 5. Corine-aineiston mukainen maankäyttö vesistöalueella. ( SYKE, Maanmittauslaitos lupa nro 7/MML/10, Pohjois-Karjalan ELY-keskus) 9
10 Vesistöalueella asuu noin 9900 asukasta. Alueen asutus keskittyy pääasiassa Kiteen ja Tohmajärven taajamiin ja niiden läheisyyteen. Tohmajärven ja Kiteen taajamien asutus sijaitsee pääpiirteissään vaarojen ja mäkien rinteillä. Kiteen ja Tohmajärven taajama-alueet sijaitsevat selkeästi läheisten järvien vedenpintaa ylempänä. Alueen väestömäärän ennustetaan vähenevän vuoteen 2025 mennessä runsaat 10 % verrattuna vuoden 2008 tilanteeseen. Taulukossa 5 on esitetty alueen ennustettu väestönkehitys. Taulukko 5. Kiteejoen-Tohmajoen vesistöalueella sijaitsevien kuntien väestö vuonna 2008 ja ennustettu väestökehitys vuoteen (Tilastokeskus 2009) Kunta Muutos Kitee ,0 % Tohmajärvi ,8 % Yhteensä ,3 % Kiteenjoen-Tohmajoen vesistöalueella nykyisen kaavoituksen ei arvioida olennaisesti lisäävän alueen tulvariskejä nykyisestä. Kaavoituksessa ja maankäytön suunnittelussa otetaan huomioon vesistötulvariskit huomioimalla mm. alimmat rakentamiskorkeussuositukset vesistöjen rannoilla. Kuvassa 6 on esitetty Kiteenjoen-Tohmajoen vesistöalueen yleiskaavoitustilanne. 10
11 Kuva 6. Maankäytön suunnittelu vesistöalueella. ( SYKE, Maanmittauslaitos lupa nro 7/MML/10, Pohjois-Karjalan ELY-keskus, Liikennevirasto/Digiroad 2010) 11
12 2.3. Kulttuuriperintö ja suojelualueet Vesistöalueella sijaitsee kolme valtakunnallisesti merkittävää rakennettua kulttuuriympäristökohdetta tai -aluetta: Tohmajärven Kirkkoniemi, Tohmajärven Pohjois-Karjalan hovit sekä Kiteen kirkko ja pappila (Museovirasto 2010). Vesistöihin suoranaisesti liittyviä ns. VPD-Natura suojelualueita vesistöalueella on yhteensä kolme, ja alueet on suojeltu lähinnä linnuston sekä kasvi- ja hyönteislajien takia Tulvariskien hallintakeinot Vesistöalueella ei ole varsinaisia tulvasuojelurakenteita eikä järviä säännöstellä. Maanpinnan korkeuserot ovat suuria, ja merkittävimmät asutut alueet on rakennettu korkealle vesistöistä. Tohmajärven vedenkorkeutta voidaan säätää luusuassa sijaitsevan järjestelypadon avulla. Tulvavesien pidättämistä valuma-alueella ei ole katsottu tarpeelliseksi eikä kustannustehokkaaksi tulvariskien hallintakeinoksi. 3. Esiintyneet tulvat ja tulvavahingot Vesistöalueella ei tiedetä esiintyneen sellaisia tulvia, joista olisi aiheutunut merkittäviä vahingollisia seurauksia. 4. Mahdolliset tulevaisuuden tulvat ja tulvariskit Ilmastonmuutoksen on todettu vaikuttavan ilman lämpötilaan, sadantaan, haihduntaan ja sitä kautta hydrologiseen kiertoon. Tutkimuksissa (Veijalainen ym. 2009) on todettu, että keskimäärin kerran 100 vuodessa toistuvat tulvat tulevat todennäköisesti pienenemään tai muutos ei ole merkittävä (< 10 %) Kiteenjoen-Tohmajoen vesistöalueella. Kevättulvat pienenisivät lumensadannan ja sulannan vähentymisen vuoksi. Aikaisemmin merkittävien kevättulvien osuus tulvahuipuista (noin 90 %) tulisi pienenemään. Tutkimuksen referenssijaksona on käytetty vuosia ja tarkastelu ulottuu vuoteen 2099 asti. Ilmastonmuutoksen mahdollisesti aiheuttama kevättulvan pieneneminen sekä toisaalta asukasmäärän pienentyminen vuoteen 2025 mennessä merkitsisi myös tulvariskien pienenemistä. Mahdollisten tulevaisuuden tulvien aiheuttama tulvariski on määritetty arvioimalla erittäin harvinaisen tulvan (toistuvuus noin 1000 vuotta) aiheuttamat mahdolliset vahingot. Tarkastelussa on käytetty rakennus- ja huoneistorekisterin tietoja sekä kartta-aineistoja. Tiedot ovat yleispiirteisiä mutta kuitenkin riittäviä tulvariskien alustavan arvioinnin apuvälineenä. Tarkasteluissa ei ole arvioitu yksittäisten kohteiden tarkempaa tulvahaavoittuvuutta, vaan arviossa on käytetty vain kohteen sijaintia ja sen sijoittumista arvioidulle tulva-alueelle. 5. Tulvariskialueet 5.1. Kokemusperäinen tieto ja tulvamallinnus Kiteenjoen-Tohmajoen vesistöalueelta ei ole tiedossa mainittavampia vahinkoja aiheuttaneita tulvia. Alueelle ei ole tehty tulvantorjunnan toimintasuunnitelmaa. Karkea tulvamallinnus vesistöalueella tehtiin Kiteenjärvelle ja Tohmajärvelle, joiden rannoilla myös alueen merkittävimmät väestökeskittymät sijaitsevat. Tohmajärven taajaman asutus keskittyy yli 10 metriä Tohmajärven keskimäärin kerran 1000 vuodessa toistuvan tulvatason N60+ 81,37 m 12
13 yläpuolelle. Tulvakorkeuden arviointiin käytettiin Gumbelin jakaumaan perustuvaa tilastollista toistuvuusanalyysiä. MML10-korkeusmalliin syötettiin korkeus N60+ 82,00 m ja sitä verrattiin peruskarttaan sekä Corine 2006-maankäyttöaineistoon. Kiteenjärvellä HW 1/1000a-tulvataso on arviolta N60+ 80,90 m. Taajama-alue sijaitsee yli 2 metriä kyseisen tason yläpuolella. Tohmajärven tai Kiteen taajamien alueella ei arvioida olevan merkittävää tulvariskiä. Vakituisia asuinrakennuksia jää tulva-alueelle edellä kuvatun karkean tulvatarkastelun perusteella Kiteenjärven ja Tohmajärven rannoilla yhteensä enintään joitakin kymmeniä Vaikeasti evakuoitavat kohteet ja yhteiskunnan kannalta tärkeät toiminnot Rakennus- ja huoneistorekisterin (2008) tietojen ja peruskarttatarkastelun avulla voidaan arvioida, ettei yksikään terveydenhoitolaitos, palvelutalo tai päiväkoti ole suuressa vaarassa joutua tulvan alle. Yhteiskunnan kannalta tärkeät toiminnot käsittävät koko infrastruktuurin ja sen ylläpidon, joita ovat mm. vesihuolto, kaukolämmön tai sähkön tuotanto ja jakelu, tietoliikenneyhteydet sekä tie- ja muu liikenneinfrastruktuuri. Tähän kategoriaan on otettu tarkasteluun myös palo- ja pelastustoimen rakennukset sekä väestönsuojat. Infrastruktuurin määrän vesistöalueella voidaan todeta olevan melko pieni. Luvun 5.1 mukaan tulvan aiheuttama uhka taajama-alueille sijoittuville toiminnoille on pieni. Taajamien ulkopuoliset yksittäiset kohteet ovat vähintään 2 metriä korkeammalla kuin lähimmät vesistöt, tai kohteiden merkitys yhteiskunnan toiminnoille kokonaisuutena ei ole merkittävä. Jotkin tiealueet sijaitsevat lähellä vesistöjä ja voivat siten joutua tulvan uhkaamiksi, mutta kokonaisuutena tarkastellen tiestön tulvariski vesistöalueella ei muodosta merkittävää riskiä yhteiskunnan toiminnalle. Peruskartta- ja MML10-korkeusmallitarkastelun perusteella tieverkosto on sijoittunut niin, ettei tulva muodosta merkittäviä saarekkeita, joihin tieyhteys voisi katketa. Sellaista omaisuutta tai elinkeinotoimintaa, jonka toimivuus tulisi varmistaa kaikissa olosuhteissa, ei sijaitse arvioidulla tulva-alueella Tulvariski ympäristölle ja kulttuuriperinnölle Vesistöalueella ei ole yhtään IPPC-laitosta, joihin kuuluvat kaikkein suurimmat teollisuus- ja energialaitokset sekä kaatopaikat. Muita Vahti- eli Valvonta- ja kuormitustietojärjestelmän kohteita, jotka sijaitsevat vesistöalueella, on yhteensä 2. Kohteet sijaitsevat vähintään 2 metriä lähimmän järven yläpuolella. Valtakunnallisesti merkittäviä rakennettuja kulttuuriympäristökohteita tai -alueita on vesistöalueella kolme: Tohmajärven Kirkkoniemi, Tohmajärven Pohjois-Karjalan hovit ja Kiteen kirkko ja pappila (Museovirasto 2010). Peruskarttatarkastelun perusteella kohteiden rakennukset sijaitsevat useita metrejä alueella havaittuja ylivedenkorkeuksia korkeammalla tai tulvan vaikutus kohteisiin muutoin on erittäin vähäinen Vesistörakenteiden aiheuttama tulvanuhka Kiteenjoen-Tohmajoen vesistöalueella ei sijaitse patoturvallisuuslain mukaisia 1- tai 2-luokan patoja. Alueella sijaitsee joitakin tulvariskin muodostumisen kannalta vähempimerkityksisiä vesistörakenteita. 13
14 5.5. Tulvariskialueiden nimeäminen Kiteenjoen-Tohmajoen vesistöalueella ei tiedetä esiintyneen tulvia, joista olisi aiheutunut tulvariskien hallinnasta annetun lain (620/2010) 8 :ssä tarkoitettuja yleiseltä kannalta katsoen vahingollisia seurauksia. Vesistöalueella ei myöskään arvioida esiintyvän tulevaisuudessa sellaisia tulvia (luku 4), joista aiheutuisi edellä tarkoitettuja vahingollisia seurauksia. Edellä mainitun sekä lukujen perusteella vesistöalueelle ei ehdoteta yhtäkään merkittävää tai muuta tulvariskialuetta. 14
15 6. Lähdeluettelo Alho P., Sane M., Huokuna M., Käyhkö J., Lotsari E. ja Lehtiö L Tulvariskien kartoittaminen. Suomen ympäristökeskus, Ympäristöhallinnon ohjeita 2/ s. Ekholm M Suomen vesistöalueet. Vesi- ja ympäristöhallitus. 166s. Leikola N., Kokko A., From S., Niininen I. & Hokka V. Natura alueiden valinta vesienhoidon järjestämisen Suojelualueiden rekisteriin. Suomen ympäristökeskus/luontoyksikkö. Raportti Museovirasto Kulttuuriympäristön tietojärjestelmä. Valtakunnallisesti merkittävät rakennetut kulttuuriympäristöt. Mustonen S. (toim.) Sovellettu hydrologia. Vesiyhdistys ry. Helsinki. 503s. Sane M. & Parjanne A. Tulvariskien alustava arviointi, tekninen osio. Ohje tulvariskien alustavan arvioinnin laatimiseen, julkaisematon raportti, Veijalainen N. ja Vehviläinen B Ilmastonmuutos ja patoturvallisuus vaikutus mitoitustulviin. Suomen ympäristökeskus, Suomen ympäristö 21/2008, luonnonvarat, 123 s. Veijalainen N., Jakkila J., Vehviläinen B., Marttunen M., Nurmi T., Parjanne A., Aaltonen J., Dubrovin T., Suomalainen M WaterAdapt: Suomen vesivarat ja ilmastonmuutos vaikutukset ja muutoksiin sopeutuminen. Väliraportti Julkaisematon väliraportti Vesihallitus Pohjois-Karjalan vesien käytön kokonaissuunnitelma. 1. osa. Suunnittelualue ja vesivarat. Helsinki. 15
Tulvariskien alustava arviointi Kälviän-, Viirret- ja Lohtajanjoen vesistöalueilla
Tulvariskien alustava arviointi Kälviän-, Viirret- ja Lohtajanjoen vesistöalueilla Etelä-Pohjanmaan elinkeino-, liikenne- ja ympäristökeskus 30.3.2011 Sisällys 1. Taustaa... 2 2. Vesistöjen kuvaus... 3
Tulvariskien alustava arviointi Petolahdenjoen vesistöalueella
Tulvariskien alustava arviointi Petolahdenjoen vesistöalueella Etelä-Pohjanmaan elinkeino-, liikenne- ja ympäristökeskus 30.3.2011 Käännös Sisällys 1 Taustaa... 2 2 Vesistön kuvaus... 3 2.1 Yleistä...
Tulvariskien alustava arviointi Teuvanjoen vesistöalueella
Tulvariskien alustava arviointi Teuvanjoen vesistöalueella Etelä-Pohjanmaan elinkeino-, liikenne- ja ympäristökeskus 30.3.2011 Sisällys 1 Taustaa... 2 2 Vesistön kuvaus... 3 2.1 Yleistä... 3 2.2 Hydrologia...
Tulvariskien alustava arviointi Kovjoen vesistöalueella
Tulvariskien alustava arviointi Kovjoen vesistöalueella Etelä-Pohjanmaan elinkeino-, liikenne- ja ympäristökeskus 30.3.2011 SISÄLLYS 1 Taustaa...3 2 Vesistön kuvaus...4 2.1 Yleistä... 4 2.2 Hydrologia...
Tulvariskien alustava arviointi Perämeren pohjoisella rannikkoalueella
Tulvariskien alustava arviointi Perämeren pohjoisella rannikkoalueella Sisällysluettelo 1 Taustaa... 3 2 Vesistön kuvaus... 4 2.1 Hydrologia... 5 2.2 Asutus ja maankäyttö... 7 2.3 Kaavoitus... 7 2.4 Suojelualueet
Tulvariskien alustava arviointi Lestijoen vesistöalueella
Tulvariskien alustava arviointi Lestijoen vesistöalueella Etelä-Pohjanmaan elinkeino-, liikenne- ja ympäristökeskus 30.3.2011 Sisällys 1. Taustaa...2 2. Vesistön kuvaus...3 2.1 Yleistä... 3 2.2 Hydrologia...
Tulvariskien alustava arviointi Paatsjoen vesistöalueella
Tulvariskien alustava arviointi Paatsjoen vesistöalueella Sisällysluettelo 1 Taustaa...3 2 Vesistön kuvaus...4 2.1 Hydrologia...5 2.2 Asutus ja maankäyttö...9 2.3 Kaavoitus... 11 2.4 Suojelualueet ja kulttuuriperintö...
Tulvariskien alustava arviointi Lapväärtinjoen vesistöalueella
Tulvariskien alustava arviointi Lapväärtinjoen vesistöalueella Etelä-Pohjanmaan elinkeino-, liikenne- ja ympäristökeskus 30.3.2011 Sisällys 1 Taustaa... 2 2 Vesistön kuvaus... 3 2.1 Yleistä... 3 2.2 Hydrologia...
Tulvariskien alustava arviointi Simojoen vesistöalueella
Tulvariskien alustava arviointi Simojoen vesistöalueella Sisällysluettelo 1 Taustaa... 3 2 Vesistön kuvaus... 4 2.1 Hydrologia... 6 2.2 Asutus ja maankäyttö... 8 2.3 Kaavoitus... 9 2.4 Suojelualueet ja